**Dôvodová správa**

**A. Všeobecná časť**

Návrh zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (ďalej len „návrh zákona“) predkladá predseda Úradu pre normalizáciu, metrológiu   
a skúšobníctvo Slovenskej republiky (ďalej len „úrad“) na základe vlastnej iniciatívy.

Návrhom zákona sa má zabezpečiť úprava znenia zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (ďalej len „zákon č. 505/2009 Z. z.“) tak, aby odrážala aktuálny stav ako aj zmeny, ktoré priniesla aplikačná prax pri uplatňovaní zákona č. 505/2009 Z. z. Návrh zákona zároveň reaguje na trend vývoja v oblasti poskytovania akreditačných služieb na Slovensku.

Predmetom návrhu zákona je úprava ustanovení týkajúcich sa pojmu akreditačná služba v súlade s reálne ponúkanými službami Slovenskou národnou akreditačnou službou (SNAS), žiadosti o akreditáciu prostredníctvom formulárov, ktoré budú zverejňované na webovom sídle SNAS. Dopĺňajú sa jednotlivé záväzné dokumenty vydávané SNAS. Zároveň sa návrhom zákona upravujú riadiace orgány Slovenskej národnej akreditačnej služby – riaditeľ, dozorná rada, ako aj zloženie Slovenskej akreditačnej rady, ktorá je poradným orgánom predsedu úradu. Nakoľko SNAS poskytuje akreditačné služby na základe štátom daných právomocí   
je vhodné, aby štát znášal náklady spojené s účasťou Slovenskej republiky v európskych a medzinárodných akreditačných organizáciách, kde je účasť Slovenskej republiky povinná. Aktívnou účasťou v týchto inštitúciách sa zvyšuje uznávanie SNAS na európskej a medzinárodnej úrovni. Priamo z návrhu zákona bude tento príspevok štátu prísne limitovaný, aby nemohol byť použitý na iný účel ako ten, ktorý je ustanovený v návrhu zákona.

Materiál má vplyv na rozpočet verejnej správy, má vplyv na informatizáciu spoločnosti, nemá vplyvy na manželstvo, rodičovstvo a rodinu, nemá vplyv na podnikateľské prostredie, nemá sociálny vplyv, ani vplyv na životné prostredie, a ani na služby verejnej správy pre občana.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Zákon, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (ďalej len „návrh zákona“). | | | | | | | | | |
| **Predkladateľ (a spolupredkladateľ)** | | | | | | | | | |
| Úrad pre normalizáciu, metrológiu a skúšobníctvo Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | *15. 5. 2019 – 28. 5. 2019* | | | | |
| **Predpokladaný termín predloženia na MPK\*** | | | | | *31. 05. 2019 – 20. 06. 2019* | | | | |
| **Predpokladaný termín predloženia na Rokovanie vlády SR\*** | | | | | *júl 2019* | | | | |
|  | | | | | | | | | |
| 1. **Definovanie problému** | | | | | | | | | |
| Návrhom zákona sa má zabezpečiť úprava znenia zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (ďalej len „zákon č. 505/2009 Z. z.“) tak, aby odrážala aktuálny stav ako aj zmeny, ktoré priniesla aplikačná prax pri uplatňovaní zákona č. 505/2009 Z. z. Návrh zákona ďalej reaguje na trend vývoja v poskytovaní akreditačných služieb na Slovensku. | | | | | | | | | |
| 1. **Ciele a výsledný stav** | | | | | | | | | |
| Predmetom návrhu zákona je napríklad úprava ustanovení týkajúcich sa pojmu akreditačná služba v súlade s reálne ponúkanými službami Slovenskou národnou akreditačnou službou (ďalej len „SNAS“), žiadosti o akreditáciu prostredníctvom formulárov zverejnených na webovej stránke SNAS, ktorá však nepredstavuje žiaden vplyv na podnikateľské prostredie, nakoľko je potrebné len administratívne vybavenie, ktoré má podnikateľ k dispozícii. Dopĺňajú sa jednotlivé záväzné dokumenty vydávané SNAS. Zároveň sa návrhom zákona upravujú riadiace orgány Slovenskej národnej akreditačnej služby – riaditeľ, dozorná rada, ako aj zloženie Slovenskej akreditačnej rady, ktorá je poradným orgánom predsedu úradu. Nakoľko SNAS poskytuje akreditačné služby na základe štátom daných právomocí je vhodné, aby štát znášal náklady spojené s účasťou Slovenskej republiky v európskych a medzinárodných akreditačných organizáciách, kde je účasť Slovenskej republiky povinná. Aktívnou účasťou v týchto inštitúciách sa zvyšuje uznávanie SNAS na európskej a medzinárodnej úrovni. Priamo zo zákona bude tento príspevok štátu prísne limitovaný, aby nemohol byť použitý na iné účely ako sú tie, ktoré sú uvedené v § 20 ods. 4 návrhu zákona. | | | | | | | | | |
| 1. **Dotknuté subjekty** | | | | | | | | | |
| Akreditované osoby a žiadatelia o akreditáciu. | | | | | | | | | |
| 1. **Alternatívne riešenia** | | | | | | | | | |
| Alternatívne riešenia neboli zvažované. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | ☐ Áno | | ☒ Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
|  | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☐** | **Žiadne** | **☒** | | **Negatívne** |
| z toho rozpočtovo zabezpečené vplyvy | ☒ | | Áno | | ☐ | Nie | ☐ | | Čiastočne |
| **Vplyvy na podnikateľské prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| z toho vplyvy na MSP | ☐ | | Pozitívne | | ☐ | Žiadne | ☐ | | Negatívne |
| **Sociálne vplyvy** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na informatizáciu** | **☒** | | **Pozitívne** | | **☐** | **Žiadne** | **☐** | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
| **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo  a rodinu** | **☐** | **Pozitívne** |  | **Žiadne** | **☐** | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.*  V rámci vplyvovna informatizáciu spoločnosti predkladateľ uvádza, že sa legislatívne zavádza informačný systém, ktorého správcom a prevádzkovateľom je Slovenská národná akreditačná služba, avšak tento informačný systém bol vytvorený a zavedený na náklady SNAS pred niekoľkými rokmi, pričom nie sú potrebné žiadne financie z rozpočtu verejnej správy na jeho spravovanie, nakoľko boli a budú zabezpečené SNAS. |
| 1. **Kontakt na spracovateľa** |
| Mgr. Veronika Kalužská, [veronika.kaluzska@normoff.gov.sk](mailto:anezka.pankievicova@normoff.gov.sk) . |
| 1. **Zdroje** |
| Aplikačná prax Slovenskej národnej akreditačnej služby pri uplatňovaní zákona č. 505/2009 Z. z. |
| 1. **Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov vyjadrila k materiálu nesúhlasné stanovisko s odporúčaním na jeho dopracovanie podľa nasledovných pripomienok:  **K doložke vybraných vplyvov**  V doložke vybraných vplyvov Komisia odporúča doplniť časť 5. Alternatívne riešenia, v súlade s Jednotnou metodikou na posudzovanie vybraných vplyvov. *– Akceptované, upravené v zmysle pripomienky*.  **K vplyvom na rozpočet verejnej správy**  V analýze vplyvov na rozpočet verejnej správy sú na roky 2019 až 2020 kvantifikované výdavky v sume 45 000 eur ročne. Uvedené výdavky predstavujú príspevok zo štátneho rozpočtu pre Slovenskú národnú akreditačnú službu na úhradu členských príspevkov a účasti SR v európskych a medzinárodných akreditačných organizáciách a budú zabezpečené v rámci rozpočtu kapitoly Úradu pre normalizáciu, metrológiu a skúšobníctvo SR. Vzhľadom na navrhovanú účinnosť zákona od 1. 1. 2020 je potrebné v tabuľkách analýzy vplyvov sumu 45 000 eur v roku 2019 odstrániť.  Predloženou novelou zákona sa navrhuje zvýšenie platu riaditeľa SNAS z dvojnásobku priemernej mesačnej mzdy v národnom hospodárstve na trojnásobok ako aj úprava jeho odmeny. Uvedenú skutočnosť predkladateľ v analýze bližšie nešpecifikoval, preto Komisia žiada uviesť a zdôvodniť, či uvedená zmena bude mať vplyv na rozpočet verejnej správy. *- Akceptované, upravené v zmysle pripomienky, predkladateľ doplnil do analýzy vplyvov na rozpočet verejnej správy stanovisko k vplyvu zmeny platu a odmeny riaditeľa na rozpočet verejnej správy.*  **K vplyvom na informatizáciu spoločnosti**  Komisia nesúhlasí s tým, že predkladaný materiál nepredpokladá žiadny vplyv na informatizáciu. V bode 5. sa v novom písmene p) uvádza /okrem iného/ „vytvára a prevádzkuje informačný systém“. Ak sa vytvára informačný systém, je potrebné túto skutočnosť premietnuť aj do doložky vplyvov a vypracovať analýzu vplyvov. Je taktiež potrebné do materiálu uviesť, kto bude správcom uvedeného systému /inštitúcia/. *- Akceptované, predkladateľ vytvoril analýzu vplyvov na informatizáciu spoločnosti a adekvátne doplnil doložku vybraných vplyvov.*  Stála pracovná komisia na posudzovanie vybraných vplyvov vyjadrila k materiálu v rámci záverečného posúdenia vybraných vplyvov súhlasné stanovisko bez uplatnenia pripomienok. |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2020** | **2021** | **2022** | **2023** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **45 000** | **45 000** | **45 000** | **45 000** |
| v tom: ÚNMS SR | **45 000** | 45 000 | 45 000 | 45 000 |
| ***z toho:*** |  |  |  |  |
| ***- vplyv na ŠR*** | **45 000** | **45 000** | **45 000** | **45 000** |
| *Rozpočtové prostriedky* | **45 000** | **45 000** | **45 000** | **45 000** |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **45 000** | **45 000** | **45 000** | **45 000** |
| v tom: ÚNMS SR | **45 000** | **45 000** | **45 000** | **45 000** |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Požiadavka na výdavky zo štátneho rozpočtu pre kapitolu Úradu pre normalizáciu, metrológiu a skúšobníctvo Slovenskej republiky (ďalej len „ÚNMS SR“) vo výške 45 000,- € je z dôvodu potreby pokrytia nákladov Slovenskej národnej akreditačnej služby (ďalej len „SNAS“) spojených s členstvom SNAS, ako zástupcu Slovenskej republiky v európskych   
a medzinárodných organizáciách zo štátneho rozpočtu v sume 45 000 € (členské poplatky ILAC, IAF a EA v sume 23 000 € a náklady spojené so zastupovaním a aktívnou prácou   
v týchto organizáciách v sume 22 000 €). Predmetné výdavky sú rozpočtovo kryté a budú SNAS poskytované ako transfer z kapitoly ÚNMS SR.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Slovenská národná akreditačná služba (ďalej len „SNAS“) je podľa zákona č. 505/2009 Z. z. verejnoprávnou inštitúciou, ktorá vykonáva svoju činnosť na neziskovom základe  
 a v súčasnosti bez príspevku na nesamofinancovateľné činnosti.

SNAS vykonala analýzu financovania akreditačných služieb v krajinách Európskej únie (ďalej len „EÚ“). Financovanie akreditačných systémov v zahraničí je veľmi rôzne a závisí od množstva faktorov ako napríklad výška príspevku na spolufinancovanie zo štátneho rozpočtu, počet a štruktúra akreditovaných subjektov a ich ekonomická sila, právna forma akreditačného orgánu, výkonnosť ekonomiky a mnoho ďalších. V súlade s pravidlami fungovania akreditačných systémov v EÚ podľa nariadenia Európskeho parlamentu a Rady 765/2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 je poskytovanie akreditačných služieb v celej EÚ založené na princípe neziskovosti. V praxi to spôsobuje ťažkosti pri financovaní aktivít, ktoré nesúvisia priamo s akreditačnými službami   
(napr. členské poplatky v európskych a medzinárodných organizáciách a aktívna účasť   
na zasadaniach v týchto organizácií). Miera podpory zo strany štátu závisí od jeho vnímania strategického významu akreditácie pre verejný sektor a celú spoločnosť.

Prostredníctvom sekretariátu European cooperation for Accreditation (EA) SNAS oslovila národné akreditačné orgány, ktoré sú členmi tohto združenia. V krátkom dotazníku položila dve otázky za účelom získania informácie o spôsobe spolufinancovania jednotlivých národných akreditačných systémov. Prvá otázka znela „Je Váš národný akreditačný orgán podporovaný zo štátneho rozpočtu?“ a následne druhá: „Ktoré aktivity sú podporované zo štátneho rozpočtu?“ Z odpovedí akreditačných orgánov vyplýva, že len malá časť krajín nepodporuje zo štátneho rozpočtu činnosť svojich národných akreditačných orgánov. Počtom najväčšou skupinou sú národné akreditačné orgány, ktorých činnosť je čiastočne spolufinancovaná zo štátneho rozpočtu (napr. Česko, Nemecko, Holandsko, Švajčiarsko, Španielsko, Nórsko, Francúzsko, Srbsko, Macedónsko, Dánsko, Anglicko). Spolufinancované sú tie činnosti, resp. ich časť, ktoré nie sú samofinancovateľné a nie sú spojené so samotným poskytovaním akreditačných služieb – predovšetkým medzinárodná spolupráca; účasť v európskych a medzinárodných akreditačných združeniach. Zastupovanie Slovenskej republiky v týchto organizáciách prostredníctvom SNAS vyplýva priamo zo zákona   
č. 505/2009 Z. z.

Návrh zákona ustanovuje právny rámec, aby bol akreditačný systém spolufinancovaný   
zo štátneho rozpočtu, prípadne inou formou v súlade so všeobecne záväzným právnymi predpismi. Jedným z možných riešení je opätovne zabezpečiť pokrytie nákladov spojených   
s členstvom SNAS v európskych a medzinárodných organizáciách zo štátneho rozpočtu   
v sume 45 000 € (členské poplatky ILAC, IAF a EA v sume 23 000 € a náklady spojené   
so zastupovaním a aktívnou prácou v týchto organizáciách v sume 22 000 €).

Nakoľko SNAS zastupuje Slovenskú republiku a plní si tak záväzky Slovenskej republiky voči európskym a medzinárodným akreditačným organizáciám svojou aktívnou účasťou a uhrádzaním členských poplatkov v týchto organizáciách, je vhodné, aby štát znášal časť nákladov spojených s účasťou SNAS v európskych a medzinárodných akreditačných organizáciách. Súčasne s potrebou zabezpečiť uznávanie a podporu Slovenskej republiky v európskych a medzinárodných akreditačných inštitúciách je potrebná aj aktívna účasť SNAS na týchto zasadaniach. Priamo zo zákona č. 505/2009 Z. z. bude tento príspevok štátu prísne limitovaný, aby nemohol byť použitý na iné účely ako sú tie, ktoré sú uvedené v § 20 ods. 4 návrhu zákona. Spolupodieľanie sa štátu na financovaní akreditačného systému   
v Slovenskej republike v navrhovanej výške 45 000 € ročne, by malo za následok aj zníženie rizika negatívneho hospodárskeho výsledku SNAS.

Predkladaným návrhom zákona sa navrhuje zvýšenie platu riaditeľa SNAS z dvojnásobku priemernej mesačnej mzdy v národnom hospodárstve na trojnásobok, ako aj úprava jeho odmeny, ktorá sa znižuje zo šesťnásobku platu riaditeľa na štvornásobok platu riaditeľa. Uvedená zmena výšky platu a odmeny riaditeľa nebude mať vplyv na rozpočet verejnej správy, nakoľko bude hradená z prostriedkov SNAS. Riaditeľ SNAS je osoba zodpovedná za riadenie organizácie s cca 400 subjektmi, medzinárodnými záväzkami, podieľajúca sa na tvorbe politiky a smerovania akreditácie na Slovensku. V tomto kontexte je súčasný plat riaditeľa neadekvátny k zodpovednosti riaditeľa za činnosť SNAS. V poslednom období zároveň došlo v rámci celého hospodárstva k úprave výšky odmeny zamestnancov pracujúcich vo verejnom záujme a z toho dôvodu je vhodné upraviť aj výšku platu riaditeľa.

.......................................................................................................................................................

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2020** | **2021** | **2022** | **2023** |
| Transfer z kapitoly ÚNMS SR na SNAS rozpočtovo krytý | 45 000 | 45 000 | 45 000 | 45 000 |
|  |  |  |  |  |
|  |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2020** | **2021** | **2022** | **2023** |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2020** | **2021** | **2022** | **2023** |
| **Bežné výdavky (600)** | **45 000** | **45 000** | **45 000** | **45 000** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 | **45 000** | **45 000** | **45 000** | **45 000** | Transfer pre SNAS z rozpočtovej kapitoly ÚNMS SR rozpočtovo krytý |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **45 000** | **45 000** | **45 000** | **45 000** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2020** | **2021** | **2022** | | **2023** |
| **Počet zamestnancov celkom** |  |  |  | |  |  | |
| **z toho vplyv na ŠR** |  |  |  | |  |  | |
| **Priemerný mzdový výdavok (v eurách)** |  |  |  | |  |  | |
| **z toho vplyv na ŠR** |  |  |  | |  |  | |
| **Osobné výdavky celkom (v eurách)** | **0** | **0** | **0** | | **0** |  | |
| **Mzdy, platy, služobné príjmy a ostatné osobné vyrovnania (610)** |  |  |  | |  |  | |
| **z toho vplyv na ŠR** |  |  |  | |  |  | |
| **Poistné a príspevok do poisťovní (620)** |  |  |  | |  |  | |
| **z toho vplyv na ŠR** |  |  |  | |  |  | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |

|  |  |  |  |  |  |
| --- | --- | --- | --- | --- | --- |
| **Analýza vplyvov na informatizáciu spoločnosti**  **Budovanie základných pilierov informatizácie** | | | | | |
| **Obsah** | **A – nová služba**  **B – zmena služby** | **Kód služby** | **Názov služby** | | **Úroveň elektronizácie služby**  **(0 až 5)** |
| **6.1.** Predpokladá predložený návrh zmenu existujúcich elektronických služieb verejnej správy alebo vytvorenie nových služieb?  *(Ak áno, uveďte zmenu služby alebo vytvorenie novej služby, ďalej jej kód, názov a úroveň elektronizácie podľa katalógu eGovernment služieb, ktorý je vedený v centrálnom metainformačnom systéme verejnej správy.)* | **-** | **-** | **-** | | **-** |
| **Infraštruktúra** | **A – nový systém**  **B – zmena systému** | **Kód systému** | **Názov systému** | | |
| **6.2.** Predpokladá predložený návrh zmenu existujúceho alebo vytvorenie nového informačného systému verejnej správy?  *(Ak áno, uveďte zmenu systému alebo vytvorenie nového systému, ďalej jeho kód a názov z centrálneho metainformačného systému verejnej správy.)* | A | isvs\_439 | Akreditačný informačný systém (AIS) | | |
| **Financovanie procesu informatizácie** | **Rezortná úroveň** | **Nadrezortná úroveň** | | **A - z prostriedkov EÚ B - z ďalších zdrojov financovania** | |
| **6.3.** Vyžaduje si proces informatizácie finančné investície?  *(Uveďte príslušnú úroveň financovania a kvantifikáciu finančných výdavkov uveďte v analýze vplyvov na rozpočet verejnej správy.)* | Nie | Nie | | Nie | |

**Doložka zlučiteľnosti**

**návrhu právneho predpisu s právom Európskej únie**

|  |  |
| --- | --- |
| **1.** | **Navrhovateľ návrhu právneho predpisu:** Úrad pre normalizáciu, metrológiu a skúšobníctvo Slovenskej republiky |
|  |  |
| **2.** | **Názov návrhu právneho predpisu:** Návrh zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov |
|  |  |
| **3.** | **Predmet návrhu právneho predpisu nie je upravený v práve Európskej únie:** |
|  | 1. v primárnom práve   *Zmluva o fungovaní Európskej únie – článok 43, 114 a 207*   1. v sekundárnom práve   *Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008); gestor: Úrad pre normalizáciu, metrológiu a skúšobníctvo SR, spolupracujúce rezorty: Ministerstvo hospodárstva SR, Ministerstvo práce, sociálnych vecí a rodiny SR, Ministerstvo dopravy a výstavby SR, Ministerstvo zdravotníctva SR.*  *Nariadenie Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte, a ktorým sa zrušuje rozhodnutie č. 3052/95/ES (Ú. v. EÚ L 218, 13. 8. 2008); gestor: Úrad pre normalizáciu, metrológiu a skúšobníctvo SR, spolupracujúce rezorty: Ministerstvo hospodárstva SR, Ministerstvo práce, sociálnych vecí a rodiny SR, Ministerstvo dopravy a výstavby SR, Ministerstvo zdravotníctva SR.*   1. v judikatúre Súdneho dvora Európskej únie |
|  | *Nie* |

**4. Záväzky Slovenskej republiky vo vzťahu k Európskej únii:**

1. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení:

*Nebola ustanovená, nakoľko ide len o spresnenie a zmenu ustanovení zákona č. 505/2009 Z. z. v dôsledku aplikačnej praxe.*

1. uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

*Nebolo začaté.*

1. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

*Zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov zabezpečil úplnú implementáciu ustanovení týkajúcich sa akreditácie nariadenia Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93, predložený návrh zákona implementáciu zlepšuje v nadväznosti na aplikačnú prax.*

*Zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru predstavuje implementáciu príslušných častí, ktoré sa týkajú poskytovania informácií o technickom pravidle a o prekážkach voľného pohybu tovaru nariadenia Európskeho parlamentu a Rady (ES) č. 764/2008 z 9. júla 2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky, ktoré sú v súlade s právnymi predpismi uvedené na trh v inom členskom štáte, a ktorým sa zrušuje rozhodnutie č. 3052/95/ES.*

**5. Návrh právneho predpisu je zlučiteľný s právom Európskej únie:**

1. úplne (ak je právny akt prebraný náležite, t. j. v zodpovedajúcej právnej forme, včas, v celom rozsahu a správne). (Pozn. Návrh právneho predpisu je úplne zlučiteľný s právom Európskej únie.)
2. čiastočne (uviesť dôvody, predpokladaný termín a spôsob dosiahnutia úplného súladu),

-

1. ak nie je, uviesť dôvody, predpokladaný termín a spôsob dosiahnutia úplného súladu

-

**B. Osobitná časť**

K Čl. I

**K bodu 1**

Ide o spresnenie pojmu čo je akreditačnou službou a ktoré všetky činnosti Slovenskej národnej akreditačnej služby (SNAS) môžu byť za ňu považované, zároveň ide o zosúladenie znenia právneho predpisu s činnosťami, ktoré vykonáva SNAS.

**K bodu 2**

Dopĺňa sa ustanovenie, že je možné podať žiadosť prostredníctvom formulára Akreditačného informačného systému (ďalej len „AIS“). Pri použití uvedeného formulára sa žiadatelia vyhnú prípadným nezrovnalostiam, ktoré môžu vzniknúť podávaním žiadosti na neautorizovaných formulároch a súčasne majú istotu, že sú od nich požadované len tie dokumenty, ktoré SNAS potrebuje na rozhodnutie o ich žiadosti.

SNAS vedie v systéme AIS formuláre ku každej akreditačnej službe. Tieto formuláre obsahujú všetky náležitosti ustanovené zákonom č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov (ďalej len „zákon o akreditácii“) a doplňujúce informácie potrebné na riadne posúdenie plnenia akreditačných požiadaviek.

**K bodu 3**

Ide o spresnenie procesného postupu a lehôt SNAS pri reakreditačnom procese, ktorého výsledkom je nové rozhodnutie o akreditácii, ktorým sa zároveň zruší pôvodné rozhodnutie o akreditácii.

**K bodu 4**

Ustanovenie sa upravuje z dôvodu, že SNAS nezabezpečuje rokovania Slovenskej akreditačnej rady, nakoľko ide o poradný orgán predsedu Úradu pre normalizáciu, metrológiu a skúšobníctvo Slovenskej republiky (ďalej len „úrad“), ktoré má radiť v oblasti akreditácie z hľadiska koncepcie a potrieb akreditácie v Slovenskej republike. Ide o zosúladenie znenia zákona s aplikačnou praxou.

**K bodu 5**

Ide o precizovanie z dôvodu právnej istoty, že SNAS v rámci svojej činnosti vydáva politiky, metodické smernice a rozhodnutia riaditeľa vzťahujúce sa k  poskytovaniu akreditačných služieb alebo uplatňovaniu akreditačných požiadaviek. Tieto dokumenty SNAS vytvára z dôvodu, že SNAS má mať v rámci plnenia požiadaviek technickej normy STN EN ISO/IEC 17011 Posudzovanie zhody. Požiadavky na akreditačné orgány akreditujúce orgány posudzovania zhody (ISO/IEC 17011: 2017) popísané postupy výkonu jednotlivých činností, ako je aj bežnou praxou, že európske a medzinárodné akreditačné orgány vydávajú usmerňujúce dokumenty k uplatňovaniu niektorých akreditačných požiadaviek, ktoré sú národné akreditačné orgány povinné implementovať v rámci svojich postupov. Väčšina politík, metodických smerníc a rozhodnutí riaditeľa je predmetom posúdenia zástupcami Európskej spolupráce pre akreditáciu (EA) - európska organizácia zodpovedná za akreditáciu a iných národných akreditačných orgánov počas vzájomného hodnotenia (evaluácie).

SNAS vytvára a prevádzkuje informačný systém AIS, ktorý obsahuje údaje o žiadateľoch, akreditovaných osobách, členoch posudzovacej skupiny a ďalších osobách zapojených do akreditačného procesu, informácie o akreditačných službách, ktoré možno použiť na štatistické účely a plánovanie.

Doplnenie navrhovaného ustanovenia je len zosúladenie zákona s aktuálnou praxou.

**K bodu 6**

Ide o spresnenie formulácie postupu schvaľovania zásad určenia výšky platieb   
za služby poskytované SNAS a výročnej správy o činnosti SNAS za predchádzajúci kalendárny rok každoročne do 30. apríla.

**K bodu 7**

Ide o duplicitnú úpravu, ktorú je potrebné vypustiť. Podľa § 4 ods. 4 zákona č. 400/2018 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov sa nepreberá ustanovenie iného právneho predpisu, ale použije sa odkaz na tento právny predpis. Z dôvodu existencie samostatného zákona vzťahujúceho sa na nakladanie s majetkom verejnoprávnych inštitúcií nie je potrebná špeciálna úprava.

**K bodu 8**

Navrhuje sa úprava vzhľadom na navrhované vypustenie ustanovenia Fondu investícií a rozvoja z dôvodu, že aplikačná prax preukázala nadbytočnosť právnej úpravy Fondu investícií a rozvoja.

**K bodu 9**

V záujme zabezpečenia kontinuity smerovania akreditácie nie je vhodné časté striedanie vedenia SNAS. Akreditačné obdobie, na ktoré sa udeľuje akreditácia akreditovanej osobe je 5 ročné. Vzhľadom na dlhodobé termíny v rámci akreditácie sa prijímajú aj politiky smerovania akreditácie na dlhodobé obdobie. Zmeny vo vedení SNAS môžu mať za následok zmeny v celkovom smerovaní a využívaní akreditácie na území Slovenskej republiky. Akékoľvek časové obmedzenie funkčného obdobia riaditeľa akreditačnej služby nemá v praxi opodstatnenie, keďže ide o odbornú a riadiacu funkciu a nie politickú. Podmienky menovania a odvolania riaditeľa sú v zákone jasne ustanovené.

Správne fungovanie systému akreditácie je podmienené nevyhnutnými medzinárodnými aktivitami v oblasti akreditácie. Uznanie a získavanie postavenia v medzinárodných inštitúciách je možné presadzovať len dlhodobým pôsobením v orgánoch týchto inštitúcií. Akékoľvek časové obmedzovanie funkčného obdobia je nesprávne z pohľadu rozvíjania medzinárodnej spolupráce a z pohľadu aktivít v medzinárodných akreditačných orgánoch. Je potrebné vytvoriť také podmienky, aby v akreditačnom orgáne nedochádzalo k častým personálnym zmenám, pričom dĺžka funkčného obdobia zostáva zachovaná.

**K bodu 10**

Riaditeľ SNAS je osoba zodpovedná za riadenie organizácie (SNAS) s približne 400 subjektmi, ktorá má medzinárodné záväzky a podieľa sa na tvorbe politiky a smerovania akreditácie v Slovenskej republike. V tomto kontexte je súčasný plat riaditeľa neadekvátny k zodpovednosti riaditeľa za činnosť SNAS. V poslednom období došlo v rámci celého hospodárstva k úprave výšky odmeny zamestnancov pracujúcich vo verejnom záujme a z toho dôvodu je vhodné upraviť aj výšku platu riaditeľa.

**K bodu 11**

Navrhovaná úprava zohľadňuje medzinárodný charakter akreditácie a poukazuje na význam vzájomných hodnotení (evaluácií) z pohľadu fungovania akreditácie a medzinárodného uznávania akreditačného orgánu. Na vzájomnom hodnotení sa zúčastňujú zástupcovia Európskej spolupráce pre akreditáciu (EA) – európska organizácia zodpovedná za akreditáciu a zástupcovia národných akreditačných orgánov iných členských štátov.

Úspešné absolvovanie vzájomného hodnotenia (evaluácie) znamená, že národný akreditačný orgán má zavedené postupy a vykonáva akreditačné služby na požadovanej európskej úrovni, čo dáva predpoklad správneho riadenia SNAS. Pri neúspešných absolvovaniach vzájomných hodnotení (evaluácií) je predpoklad, že je potrebné zmeniť riadenie akreditačnej služby z dôvodu, že jej postupy a výkony nie sú na požadovanej európskej úrovni.

**K bodu 12**

Navrhuje sa úprava vzhľadom na navrhované vypustenie ustanovenia Fondu investícií a rozvoja z dôvodu, že aplikačná prax preukázala nadbytočnosť právnej úpravy Fondu investícií a rozvoja pričom ostáva zachované schválenie použitia prostriedkov rezervného fondu Dozornou radou.

**K bodu 13**

Keďže ide o ustanovenie, ktoré odkazuje na zákon č. 176/2004 Z. z., nie je potrebná špeciálna úprava v zákone o akreditácii, tak sa predmetné ustanovenie primerane upravuje vypustením špeciálnej úpravy a ponechanie odkazu na osobitný predpis, ktorým je zákon č. 176/2004 Z. z. Ide zároveň o zosúladenie so štandardnou právnou úpravou, ktorá sa používa pri iných verejnoprávnych inštitúciách.

**K bodu 14**

Upravuje sazloženie dozornej rady tak, aby zohľadňovalo skutočné zainteresovanie jednotlivých rezortov na činnosti SNAS.

**K bodu 15**

Vypustenie druhej vety v predmetom ustanovení má za cieľ neobmedzovať vymenovanie tej istej fyzickej osoby za člena dozornej rady najviac na dve po sebe nasledujúce funkčné obdobia.

**K bodu 16**

Ide o precizovanie textu z dôvodu, že nie len akreditovanej osobe, ale aj žiadateľovi riaditeľ SNAS a člen dozornej rady nesmie poskytovať priamo alebo nepriamu poradenskú alebo odbornú službu alebo pomoc, či už odplatne alebo inak vykompenzovanú.

**K bodu 17**

Návrh úpravy smeruje k sfunkčneniu činnosti Slovenskej akreditačnej rady, ktorá je poradným orgánom predsedu úradu. Príliš veľa členov tohto orgánu nezabezpečuje vždy požadovanú odbornosť pri rozoberaní jednotlivých otázok a súčasne nie je vylúčená možnosť pozvať na rokovanie v prípade potreby externých odborníkov na jednotlivé témy.

**K bodu 18**

Slovenská republika zákonom o akreditácii implementovala do svojho právneho poriadku nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93. Zákonom o akreditácii bola zriadená SNAS ako verejnoprávna inštitúcia. Nakoľko SNAS poskytuje akreditačné služby na základe štátom určených právomocí je vhodné, aby štát znášal náklady spojené s členstvom a aktívnou účasťou v medzinárodných a európskych akreditačných inštitúciách. Priamo zo zákona bude tento príspevok štátu prísne limitovaný, aby nemohol byť použitý na iný účel ako ten, ktorý je uvedený v návrhu zákona.

**K bodu 19**

Vzhľadom na navrhované vypustenie fondu investícií a rozvoja sa vypúšťajú nadbytočné slová, nakoľko celý kladný výsledok hospodárenia vykázaného v riadnej účtovnej závierke bude prevedený do rezervného fondu.

**K bodu 20**

SNAS tvorí fond investícií a rozvoja a rezervný fond z kladného hospodárskeho výsledku. V prípade zrušenia fondu investícií a rozvoja by SNAS poukazovala kladný hospodársky výsledok len do rezervného fondu. Z uvedeného dôvodu zrušenie fondu investícií a rozvoja vedie k zjednodušeniu využívania prostriedkov rezervného fondu. Aktuálna úprava rezervného fondu v dostatočnej miere umožňuje čerpať jeho prostriedky tak, aby zrušenie fondu investíciía rozvoja nemalo žiaden negatívny vplyv na činnosť SNAS. Z aplikačnej praxe zároveň vyplýva, že existencia právnej úpravy fondu investícií a rozvoja je nadbytočná.

**K bodu 21**

V súvislosti so zrušením fondu investícií a rozvoja sa dopĺňa prechodné ustanovenie účinné od 1. januára 2020, ktorým sa upravuje spôsob prevodu prípadného zostatku tohto fondu do rezervného fondu.

K Čl. II

Uvádza sa dátum nadobudnutia účinnosti návrhu zákona.

Bratislava 21. augusta 2019

**Peter Pellegrini v. r.**

predseda vlády Slovenskej republiky

**Pavol Pavlis v. r.**

predseda Úradu pre normalizáciu, metrológiu

a skúšobníctvo Slovenskej republiky